钦定古今图书集成/方舆汇编/职方典/第1186卷
## 钦定古今图书集成/方舆汇编/职方典/第1186卷

| 钦定古今图书集成 方舆汇编 第一千一百八十六卷 |

| |

第一千一百八十六卷目录

黄州府部纪事

黄州府部杂录

黄州府部外编

职方典第一千一百八十六卷

《府志》：“周桓王十六年，鲁桓公八年，楚子合诸侯于沈
鹿，黄、随不会，使薳章让黄。”

惠王二年，鲁庄公十九年，伐黄，“败黄师干踖陵。”
襄王四年，鲁僖公十二年夏，楚人灭黄。

襄王十四年，楚灭黄，徙邾君于黄。《元和志》：“春秋吴楚
战于柏举。”即麻城之龟峰山。

西汉景帝二年，黄州彗星出西南。明年，吴、楚七国反。
武帝元光元年七月癸未，蕲州先晦一日，日食翼八
度。其后江都、衡山、淮南王谋反，伏诛。

昭帝始元元年三月丙戌，黄州流星出翼轸东北，干
太微，入紫宫，声如雷鸣者三。

东汉光武建武十年十二月己亥，蕲州流星如缶，出
柳，西南行入《轸且》灭，时分为十馀，如遗火状，须日，有
声隐隐如雷。是时大司马吴汉发南阳，卒三万人，乘
船溯江而上，击蜀，灭公孙述。

顺帝永和二年，江夏盗杀邾长。

献帝建安十三年，吴遣将迎战，破曹兵于赤壁。旋师，
赏军于蕲之江中，名其地曰“散花营。”

蜀汉后帝建兴十年十一月，蕲州有星孛于翼。占为
“楚兵。”八年，孙权发兵，缘江淮屯要冲，魏东征权。
魏文帝黄初中，吴严欲猎江北，豫州刺史满宠度必
袭西阳，为之备，孙权闻之乃退。

吴赤乌四年，陆逊以三万人取邾，遂筑城守之。
晋武帝泰始元年，吴围弋阳，庾亮谋反，以将军毛宝
同西阳太守樊峻守邾城。石勒遣子鉴及其将夔安、
李菟等来寇，峻、宝死之。

怀帝永嘉元年西阳蛮寇江夏太守杨珉与诸将议
方略骑督朱伺独不言珉问将军何以独不言伺曰：
“诸人以舌击贼伺唯以力耳。”

元帝大兴元年春二月，西阳地震。

东晋海西公太和四年闰月乙亥，蕲州月晕轸，复有
白晕贯月，北晕斗柄三星。六年，桓温废帝。

宋文帝元嘉二十九年西阳蛮反遣沈庆之讨之
三十年遣武陵王骏统诸军讨西阳蛮。

《黄冈县志》：宋益遇葛仙，拜为师，葛曰：“子之德在生灵，
当职神司，血食无已。”同游至黄梅舒城山，复迁考田
黄龄洞。宋元嘉末大旱，县尹刘公弼闻黄龄有隐者，
能知未来事，率六乡老人同往求祷。宋公延入，围棋
数日辞归，市朝已改易矣。有生员张文通、施文锦亦
师事之，后皆一齐升仙。至今有升天石、聚仙台、石棋
盘，传为古迹。乡人于每年八月二十日设香戏大会，
请晏公并享，名曰“雨会。”盖晏公水神，宋公以雨济人，
故以类聚也。自唐而宋而明，累有封爵，谥为昭王，福
主真仙。

梁武帝天监三年夏侯夔假节西阳太守。

八年，夔帅将军裴元礼、任思祖出义阳，攻三关，克之。
普通元年正月乙亥朔丙子，蕲州日食。占“为大水。”是
年七月，海、江、淮皆溢。

陈文帝天嘉二年，定州刺史周法尚以其州降隋。吕
子廓起兵兴复据山洞，法尚以黄州兵三千来攻，子
廓走保险，为左右所杀。

北周宣帝大象二年史宁为东义州刺史与东魏胡
黎苟战破之隋伐陈屯兵于岐亭。

唐太宗贞观十四年，黄州进紫芝、白兔，蕲水甘露降
于庭。

伊慎拜黄州节度使。吴少诚反，诏领步骑五千，兼统
荆南、湖南、江西兵。遇贼于洲港营，斩首数千。

僖宗乾符三年，黄巢起兵，江南永兴民皆亡为盗，杭
州刺史路审中为董昌所拒，走黄州。

中和二年春三月，“天鸣若《转磨》”，无云而雨。黄巢遂陷
诸州郡，百姓流亡。

魏英唐时为太原兵马将与高骈友善王仙芝据黄
梅阅卒七千助招讨使曾元裕破之杀五万馀人追
斩芝传首长安已及黄巢逼蕲春。又密遣子通骈及
蕲黄招讨使刘巨容合兵蹑之死者十七巢因窘挫
转掠他郡事闻封英五原郡公。

昭宗乾宁初，杜洪击蒋讨，乞师淮南。杨行密遣朱延
寿助之，洪引还。延寿援黄州，俘讨献京师。骆殷弃永
兴走，行密取其地。洪得骆殷，倚为心腹。

《蕲水县志》：五代时，陈起为黄梅令。时有妖人诸祐者自言能使贫者富，富者贫。俚民效之，积众数百，夜行
昼息，取资于盗。起到官数日，籍祐为里长，不服，且嫚
言曰：“吾取令头杀竖子耳。”起闻，执祐斩之，由是知名。
《府志》：宋大中祥符元年，黄州献竹，一本双茎。

夏文庄竦谪守黄州，时，庞颖公藉为掾尝疾，属文庄
后事。文庄亲临之曰：“异日管为贫宰相，亦有年寿疾，
非所忧。”庞语“已为宰相，岂得贫耶？”文庄云：“但于一等
人中为贫耳。”故庞晚年退老诗述其事曰：“田园贫宰
相，图史富书生。”《石林燕语》载庞尝在告数日，忽吏报
死矣。文庄大骇曰：“此人当为宰相，安得便死？”吏言其
家已发哀。文庄即自往取烛视面。语医曰。此阳证伤
寒。汝等治误尔。亟取承气汤灌之。有顷苏。

王禹偁尝作《三黜赋》见志，后知制诰，忤时相，出知黄
州。苏易简知贡举，适榜下放孙何等三百馀人，奏禹
偁禁林宿儒，欲将全榜诸生送于郊。上可之。禹偁作
诗曰：“缀行相送我何荣，老鹤乘轩愧谷鹦。三入承明
不知举，看人门下放诸生。”至郡未几，二虎𩰚于境，一
死，群鸡夜鸣，冬雷而雹。司天奏守土者当其咎，即命
徙蕲州。《谢表》云：“宣室鬼神之问，不望生还；茂陵封禅
之文，止期身后。”帝深诧异，促召还台，未行竟卒。
景祐元年八月壬戌，黄州夜有黄白气如彗，长七尺
馀，出张翼之上，凡三十三日不见。

元丰二年，苏轼谪黄州团练副使，寓居定惠院，迁临
皋亭。故人马正卿为守，从请故营地，东筑雪堂以居，
自号“东坡居士。”与潘大临、陈慥、王文甫游，时时策杖
往来江上，泛舟《赤壁》。又渡江至武昌，游寒溪寺。后先
题咏甚富，将买田沙湖老焉。寻移汝州去。

元丰三年七月癸未，黄冈彗星出西北太微垣郎位
南，白气长一丈，斜指东南，至轸度中。丙戌，向西北方
行，至翼度中。戊子，长三尺，斜穿郎位。癸卯，犯轩辕，至
丁酉，始没不见。庚子，复出于张度中。至戊午，凡三十
六日没。占为“兵丧火灾。”

陈慥寓居黄冈，号“龙丘居士”，一号“方山子”，嗜读书，以
溪山自娱。苏子瞻谪黄，往来唱和，为作《方山子传》。子
瞻去，黄送者皆止磁湖，慥独至九江。

张耒，淮阴人。生而有文，在其手曰耒，因以为名，而字
文潜。累官史馆检讨。绍圣初，知渊州，坐党籍，谪监黄
州酒税，徙复州。起为黄州通判，后知颍州，以师弟子
礼举苏轼丧，言者论其罪，贬房州别驾，黄州安置。凡
三至黄，著有《柯山集》一百卷。子瞻尝谓秦少游、张文
潜才识学问为当世第一，无能优劣。黄鲁直跋李伯
《时画马》云：“此马绝骏，似吾友张文潜笔力。”其见许如
此。

潘大临，黄冈人，以诗名一时，与苏子瞻、黄鲁直、张文
潜游，雅所推重。临川谢无逸尝问有何新作，答曰：“秋
来景物，件件是佳句，恨为俗氛蔽翳。昨有诗云：‘满城
风雨近重阳’。忽催租人至，遂败意。止此一句奉寄。”闻
者迂之。

陈过庭，宣和间为御史中丞，时方腊陷诸州，过庭上
言：“致寇者蔡京，养寇者王黼。”又言：“朱勔父子本刑馀
小人，窃取名器，罪恶盈积，宜昭正典刑，以谢天下。”三
人憾之，陷以罪，罢知蕲州。未半道，谪黄州团练副使，
黄州安置。

绍兴初，孔彦舟为舒蕲镇抚使，自荆湖徙蕲口镇，聘
王玠为幕属，遂佐彦舟。后彦舟有异志，问计于玠，玠
正色曰：“总管被命镇抚二州，任优禄厚，岂可负朝廷？
自陷不义？”谕以顺逆，凡数百言，彦舟怒，囚之粤数日，
复问之，玠曰：“君苟欲富贵，能建大勋于国家可也，何
独此寇能富贵人哉？君诚欲反，幸先杀我，孰谓王玠
而从贼耶？”彦舟怒，竟沉玠及妻子于龙眼矶，彦舟遂
引兵北降刘豫。初，玠赴彦舟之辟，或请止之，玠曰：“我
虑之熟矣。彼方驻兵于此，姑为乡井计，傥能息其暴
戾，固非为玠一身计也。”及被害，郡人悲之，为立庙矶
上。

庞安时，字安常，元祐间人，家于蕲，故号蕲水道人。家
世医，不出闾，至安常始名闻淮甸。安时儿时能读书，
过目辄记，然常曰：“是不足为也。”独取黄帝《扁鹊脉书》
治之，能通其说，时出新见，辩诘不可屈，父大惊。会黄
州团练副使苏轼好异人，从溪谷游，闻安时异，则挈
一篮舆访安时，与安语，语甚得，后益善。相传安时能
生死，安常闻而笑曰：“我非能生死，能生生也。”一日，丐
者扣门，言小人有风寒，苦苦者已十年许。时丐者手
蒲扇，安时见之曰：“毒哉，而盍以而所执之蒲扇而自
汤乎？”丏者如治而疗，乃疾。时张子克从游，子克莫解
也，徐曰：“岂非谓败蒲能止汗者耶？”子克惊服者久之，
适桐城，桐城患产者七日，旦暮且死。安时弟子李百
全为其家言，而妇疾非安时不愈。家闻安时到，奉百
金为寿，安时笑，不顾也。即与偕往，见若妇，即呼，而妇
不死。令其家以汤温其腰腹，自为上下拊摩。有顷，子
随手堕。其家喜且愕，诘之故。曰：“子已离母胞，而诬执
母肠，故至此。我相腹而扪其手，中以鍼，子惊而缩，是以下取儿。”视之，果然，其神如此。

阳逻镇僧寺侧，有市民甯文，以灌园为生妻产一子，
甫两岁。庆元二年四月二十二日晡时，天地晦冥，雷
电暴作，儿在门首，忽失所在。移时开霁，得之于东棚
下，伏卧不动，有朱书七字在其背，曰：“天下太平庆元
年。”字阔二分，分作两行，唯“太”字颇暗。观者拊摩，隐隐
隆起，凡半月馀始没，儿如常。监镇务官具告，郡书坊
图其事，刻板鬻之。

嘉定二年，金人犯黄州，夺舟于《团风》，弗克济，遂围黄
州，城陷，太守何大节自沉于江。

十二年，金兵侵麻城五关，知黄州孟珙率兵御之。
十三年六月己巳，黄州太白昼见于张，百八十有四
日乃伏。十一月壬辰，岁星昼见于翼，六十有七日。
十四年正月乙未，黄冈地夜震，大雷，金人乘震破蕲、
黄。

十五年，金夺宋黄土关，入梅林关，拔麻城。

理宗朝，孟珙兼知黄州，增陴浚隍，蒐访军寔。边民来
归者，为屋万间居之，厚加赈贷。因高阜为“济安”、“镇淮”
二砦以居诸军。创两堡，为先锋，虎翼、飞虎营。

何，山上皆巨竹，山下民妇就蓐，产一蛇，径走入竹间。
后数年时出，色白，脊有红鬣，见者必死。嘉定五年，青
社李辩老谪居，常拉潘仲达、何斯举、栾正夫同游。或
告以蛇怪，未久，果见蟠于竹下，高与人齐。李失声，三
子仓皇走。李知不免，拾一拳石祝曰：“今日势不两全，
我胜蛇死，不胜我死。”祝罢，石正中蛇脑，即疾穿草去，
如风声，草为之偃。四客相贺纵赏，抵暮归。后三日，竹
外人家闻臊气视之，蛇已死腐，其长五丈。

理宗淳祐六年，元万户史权攻宋虎头关寨，拔之。
《黄梅县志》：“宋黄眉翁，失其名，永福乡人，寡嗜欲，好咏
歌，恬饮而已。咸淳间，已百岁，遇异人授以药，谓食此
可再周甲子，竟一百六十岁。眉长三寸许，垂两颧，故
人称黄眉翁。”

刘真人，在蕲水县东九十里大罗浮山飞升，今石上
有履迹在，遂号“仙人台。”

王益为蕲州安抚使。景定四年，元兵据白云山，设炮
临城，趋保鸿宿州，望见麒麟山可据，因迁今治。得古
墓中石刻云：“本有千年地，姑借五百年。感谢王刺史，
移我过西园。”观此则去难图存，怙恃赤子，虽出于一
时，而实由前定矣。

《府志》：“度宗咸淳七年，宋淮西制置使夏贵守阳逻堡，
以战舰万艘截江。元伯颜铁木儿从青山矶雪夜抵
南岸，拔之，夏贵溃。”

吴汝为元左丞，戍邾。徐寿辉倡乱，破邾，下武汉诸城。
汝起兵复武昌，伪汉遁后饮黄鹤楼，为汉兵袭破，率
其戏下十馀骑，渡江图兴复，不克，死之。部将黄荣、刘
户、沈权等，统馀众还饶州。皇祖与陈友谅战鄱阳，黄
荣以兵从。荣言：“战时见汝白马红袍，凭空助敌。”上敕
封护国忠臣显灵王，邾民立祠祀之。

至正十一年辛卯，红巾寇韩山童作乱，罗田，徐寿辉
僭号，据邾城，黄民倾市迁于蜀。

蕲州盗徐真一叛。先是，浏阳有彭和尚，能为偈颂，劝
人常念佛。遇夜，燃大炬名香，念偈拜礼，愚民信之，其
徒遂众。徐本湖南人，姿状庞厚，无他长，生平以贩布
为业，往来蕲、黄间，适遇彭众欲为乱，思得其主。一日，
徐于盐塘水中浴，众见其身上毫光起，众皆惊异，遂
立为帝，以蕲春反，天下响应，东南遂大乱。湖广、江西、
浙江三省城池多陷没，开莲台省于蕲春。然资性宽
纵，权在群下，徒拥空名。尔后其臣伪汉主陈友谅率
兵攻台，谋篡位，遂战死采石。

倪文俊号“蛮子”，聚众为乱。倪世业渔，居黄陂，其生之
夕，母梦有白虎入室，遂生及。徐寿辉僭号，倪为伪相，
每战克捷，所至杀害无厌。又据荆鄂、潭、岳黄蕲澧安
陆常德宝庆等处，然骄恣不爱下，竟为下所杀。前二
夕，母复梦白虎死，遂遇害。

陈友谅袭徐寿辉，并其军，自称平章，都小邾子城，即
新洲是也。后友谅灭，徙其雉堞，今故地尚存。

弘治八年乙卯十一月，蕲州大雪，冰结数寸，树木冻
死，鸟飞堕地。是年，固始董宦盘据山谷，僭称王，寇麻
城。

正德四年，仙姑洞贼大肆焚掠。五月，刘六、刘七、赵风
子取道麻城，至团风，夺舟入江，杀戮甚众。

世宗嘉靖三年，岐亭胡廷凤逃居西山，每秋来寇。丙
戌，提学副使许宗鲁遇于岐亭，抚谕之，乃退。遂城岐
亭，立捕盗通判署，并铁壁关巡检司。

五年丙戌，麻城民宋氏生子，二首、四臂、四足。

十三年甲午、十四年乙未，蕲州连旱，有司不闻，赋役
如常，民不堪命。麻城菜花悉生人物、禽虫、龙凤之状。
二十七年戊申夏，麻城白兔再见。郑氏豕下三豕，一
人首，牛项、肉角，一猿首。

二十九年庚戌春，天雨木冰，似烟非烟，似雪非雪，草
木皆成幡幢之形，少壮须鬓，宛若老翁。此谓“木冰”，亦曰《木介》。五月三日，麻城大霾，黄雾七日。

三十一年壬子五月初三，环邑诸山，遍野蛟龙大雨，
平地水深数丈，黄梅县学二基没其过半，人畜死者
数千，湾泊处积尸如林。

三十六年丁巳，黄冈牛生犊二首。四月戊子，荧惑逆
行，始从亢历角、天门入轸，是夜逆行二舍有馀。
王相，黄邑诸生，邑东苦水，相一日渡，见妇人为少年
所侮，以骑济之，因捐金造桥。里人德之不敢忘，呼“王
相桥。”

万卷，黄冈人。嘉靖间为安平尉。邑中白莲妖人聚众
起，谋袭城有期，卷廉得之，即日白令，率乡兵急𢭏其
穴。贼方聚饮举事，三战皆捷，擒贼帅顶金冠者。贼作
妖术，纸人马骤起，卷默祷大呼，风雨骤至，堕地皆成
纸。人众就缚，尽搜所遗财物，卷分毫无所取。卒于家，
安平人立庙祀之。后邑人有官西曹者，携家入京，为
土人所劫，一老人问曰：“若等何处人？”答曰：“黄冈。”因大
惊曰：“恩府君乡里也。”亟白众，解所缚，更具茶酒，引至
庙中，见金碧辉煌，烛光灿烂，皆曰：“此吾邑尉万公也。
向无公，吾邑无噍类矣。”其爱而不忘如此。
杨先春，嘉靖时人，膂力绝伦。曾有大盗数十人劫其
家，先春以只手举数百觔磨，盛茶以饮贼，贼惊散去。
又尝有盗来，公曰：“我与若较骑射胜我则当以金相
遗。”贼曰：“汝先之。”公乃扬鞭走马，冲突于槐柳之下者
三，已而伸手抱槐树上，以双足夹马，悬半空中，马不
能逞，四蹄踢跃而已，盗笑而去之。会蕲州大同乡红
旗贼起，众数千人，驻羊角尖为暴，当事檄公督师剿
之。公手拔树起，以为器械。贼闻胆丧，擒其渠魁，贼乃
平。后随王师复征麻阳洞，屡有军功，予以官，不受，至
今里人尚呼为“杨公健人”云。

穆宗隆庆元年丁卯，有众贼聚党四十馀，寇蕲，据羊
角山。夜则下山驱人牛马，掠人积贮，蕲苦之。然月馀，
竟枭首数级。事闻，赐金有差，劳首功者。

万历三十八年，罗田平湖乡民家牛产一物，肉角文
身，金光满屋。合家以为异，锄死，有识者知其为麟。
吴国澍重谊乐施，常于贫不能殓者助之棺，置桥井
四十馀处，民称便焉。诏征，不起。御书“西山”字赐之，因
建御书楼，人称“西山先生。”

蕲江中石矶每为商舶患。徐希明知蕲州，为筑矶建
亭于上，名曰“浮玉”，望者知所趋避。

李希沆，授黄冈令。时寇焰方张，有警，令辄戎服佩刀，
单骑而先驰，国之义勇从之。设四险，立四长：一金纯
伯，世将家也，武举于乡，操弓命中，矢无虚发。一王子
坚，亦以武举，克诘戎兵，多勇敢。一余季真，力能扛鼎，
叱咤而辟易者千人。一邓扶风，儒林国士也，身长八
尺，勇略迈伦，令前倡而四骑奋从，锋镝交冲，追逐披
靡，寇逆远窜。嗣后群寇相戒，以“黄冈铁城，铁人勿可
犯也。”后以《卓异》内召，

崇祯八年乙亥春，流贼经麻城，雷、马二将迎战于阴
山阪，死之。自是贼分枝蹂躏，往来如织。然未尝攻城，
止肆野掠，房屋尽毁，人民杀掳无算。各乡依山结砦
保聚，官兵坐视不援。凡贼魁谓之“掌盘子”，馀以绰号
行，曰“紫微星、老回回、闯塌天、曹操营、过天星、一只虎、
隔辣烟、扫地王、闯王、闯将、一斗粟、混世王、八大王”等
号。“流寇”张献忠焚袭黄冈枫香桥一带，邑文学邓云
程兜甲执铁鞭，率领乡兵数千人格𩰚退之。夏，援剿
将官邓杞至麻城，纪律严明，后为部下兵所杀，时论
惜之。是年乙亥二月，黄冈鹊成群投河。三月，广济河
鱼大上，地震有声。八月，蕲州恒阴不雨，二旬乃解。麻
城县螽。冬，蕲、黄地大震，嗣是屡震。

九年丙子春，流贼犯蕲州四乡，杀戮无算。夏六月，黄
梅下，新镇雨冰末，蕲州昼暝，大风拔大树数百株，根
皆向天，小者无算。秋，饥。冬，贼又犯境。自是每岁多灾
寇，民无宁宇。

十年丁丑九月，经略熊文灿、宁南侯左良玉于蕲州
招安八大王张献忠、一丈青等贼，荆王为之置宴邸
中。时宁南不主抚议，后安置献寇于襄阳之榖城，不
二年而复叛。十一月，镇守兵谋杀总兵张一龙，事泄，
谋首伏诛。是年广济雨木冰。三月，寇贼虐杀山中人，
血如川。七月一日夜，蕲州大风雨自西北来，瓦雀飞
投南城濠死，竹遍生花。蕲、黄远近多螟，群鸟食之。
十二年己卯，蕲州夜有五色虹下属地，数刻许，天色
变暗如蒙雾，累日不解。

十三年庚辰三月，蕲州署中所藏火炮，未置药，一日
自发，栋瓦轰塌。五月，蕲州、武昌、汉阳、九江，远近皆雨
土，于时黄雾四塞，不雨不风，百步内外不见物气温
臭扑人口鼻，著物皆黄尘，旬日始霁。七月，蕲州江岸
逆水，港忽地崩裂，房屋俱陷。二虎入郭，破民居室，噬
数人，入踞北门外麒麟庵佛堂上，为官兵所杀。秋八
月十四日，黄冈地震，声如雷，房舍倒坏者十之四。是
年，罗田、麻城旱疫大行，人户死绝者甚多，米价腾涌，
饥人相食十五年壬午春三月，黄冈有李姓，其家一猫两首。广
济邑胡是恭有马，耳中生角，长八尺。时居民避贼江
洲，噪呼为“角马”，后人以百金市之。十一月，黄梅孔垄
镇地藏菩萨，眼中出泪一缕，循鼻而下，拭之复出，众
骇异。至二十三日，八贼陷城，焚戮极惨。夏秋，蕲州多
蝇，飞集孔道，团结行转。是年大疫，殍尸载道。罗田县
蝗虫自北来，蔽天掩日，禾苗食尽。

十六年癸未正月二十五日夜，蕲蒙雾，黑气四塞，漏
一鼓，大雪。明日，张献忠陷蕲州，屠杀焚烧无遗。二月，
黄冈城门有哭声。至三月二十三日，献逆袭城，杀死
士民男妇十馀万，城墙尽平。五月，蕲、黄、九江、汉阳、武
昌，每日将西，即见青气二，撑日脚，广各二丈长至地，
七月始散。夏秋间，蕲州尝有黄气，非云非雾，高数丈，
远望则有，即之则无。是年，宁南侯左帅全营南下。时
各营兵不遵约束，盐船粮艘及沿江居民多被焚掠，
非左帅志也。毛显文、杨文富以争驻防，相率叛去，从
左营后南下。杨文富亲至城下，胁取城内家眷口出，
“不日献贼破城”之语。正月二十六日，镇筸兵通张献
忠，贼乘雪夜防疏袭破蕲城，先从南城上焚毁庐舍，
杀戮宗室绅衿居民殆尽。驱妇女拆毁城垣，有如平
地。后行杀掳，惨不忍言。时各营兵俱与贼通，镇筸兵
先系张国威管，后系本卫官管。城破后，国威及镇筸
兵并叛入贼营。时江防道许公被掳殉其难，州正佐
各官俱逃。二月二十二日，城外房屋尚有未焚尽者，
居民收集防守。贼复攻破三险，大肆焚戮，蕲民殆无
噍类矣。三月二十三日，流贼从黄冈东北隅上城，城
陷，焚杀城内外人民数十万，雉堞尽平，焚烧屋舍，火
光三昼夜不绝。四月二十八日，破鸭蛋洲。五月三十
日，贼破武昌。至六月初一日，沿江一带，浮尸而下，水
为不流。方、毛、于徐四营兵，奉左宁南令，拨防蕲黄一
带，驻蕲新洲，不久掣调。八月初一日，左良玉率师自
安庆恢复省城。

闯贼至麻城西去，里民明承祖及仆辈洪楼先等，结
聚里仁、直道二会，活埋杀所仇，倡乱各乡砦，鸠众围
城讨乱。会众使汤九至潜山县地方迎八贼张献忠，
于四月初六日入城，会众奉以为主，遂改邑为常顺
州。旋渡江攻陷省城，安立伪官，独朱山砦不降。时周
文江被陷，暗通凤阳总督马士英，内应反正，爰受武
衔。甲申、乙酉间，文江复于黄蘗山共拥张旧枢，旋败，
邑复有五脑山之公会。时知县陆晋锡拱听而已。侨
居朱山，内邑大乱。

长圻㙩有老圃，畜一瓜，最巨。将献豪门，偶丐者抉篱
入，窃食之，老圃持锄击丐者死，即瘗其地。明年产瓜，
延蔓内，一瓜大如斗。会令购瓜，众谓某瓜特大得，剖
之，浆皆赤血。令大疑曰：“其种必异。”掘视，根出死人口
中。推讯，得丐者死状，老圃遂伏法。

东坡《志林》：“昨日读《隋地理志》，黄州乃永安郡。今黄州
东十五里许有永安城，而俗谓之女王城，其说甚鄙
野。而《图经》以为春申君故城，亦非是。春申君所都，乃
故吴国。今无锡惠山上有春申君庙，庶几是乎？
黄州守居之数百步为赤壁，或言即周瑜破曹公处，
不知果是否？断崖壁立，江水深碧，二鹘巢其上，有二
蛟。或”见之。遇风浪静，辄乘小舟至其下，舍舟登岸，入
徐公洞。非有洞穴也，但山崦深邃耳。《图经》云：“是徐邈
不知何时人，非魏之徐邈也。”岸多细石，往往有温莹
如玉者，浅深红黄之色，或细纹如人手指螺文也。既
数游，得二百七十枚，大者如枣栗，小者如芡实。又得
一古铜盆盛之，注水粲然。有一枚如虎豹者，有口鼻
眼处，以为群石之长。

黄州东南三十里为沙湖，亦曰螺师店。予买田其间，
因往相田，得疾。闻麻桥人庞安常善医而聋，遂往求
疗。安常虽聋而颖悟绝人，以指画字书，不数字辄深
了人意。予戏之曰：“予以手为口，君以眼为耳，皆一时
异人也。”疾愈，与之同游清泉寺。寺在蕲水郭门外二
里许，有王逸少洗笔泉，水极甘，下临兰溪，溪水西流。
予作歌云：“山下兰芽短浸溪，松间沙路净无泥。萧萧
暮雨子规啼。谁道人生无再少，君看流水尚能西，休
将白发唱黄鹂。”是日剧饮而归。

“临皋亭下八十馀步，便是大江，其半是峨眉雪水，吾
饮食沐浴皆取焉，何必归乡哉？江山风月，本无常主，
闲者便是主人。”问“范子丰新第园池，与此孰胜？所以
不如君者，止无两税及助役钱尔余来黄州，闻黄人二三月皆群聚讴歌，其词固不可
解，而其音亦不中律吕，但宛转其声，往反高下，如鸡
唱尔，与《庙堂中闻》“鸡人传漏微似，土人谓之山歌云。”
又曰：“旧传阳关三叠，今歌者每句再叠而已。通一首
言之，又是四叠，或每语三唱，以应三叠之说，则丛然
无复节奏。”余在密州，有文勋长官，自云得古本《阳关》，
其声宛转凄断，每句皆再唱，而第一句不叠，乃唐本
三叠盖如此。及在黄州，偶读乐天《对酒》诗云：“相逢且
莫推辞醉，新唱《阳关》第四声。”注：“第四声劝君更尽一
杯酒。”以此验之，若第一句叠，则此句为五声。今为第
四声，则第一句不叠，审矣。

《东坡诗话》云：“吾有语云：‘日月出东门，步寻东城游’。又
云：‘驾言写我忧’。章子厚谓参寥曰：‘前步而后驾，何其
上下纷纷也’？仆闻之曰：‘吾以尻为轮，以神为马，何曾
上下乎’？参寥曰：‘子瞻文过有理，似孙子荆。曰：‘所以枕
流，欲洗其耳；所以漱石，欲砺其齿’’。”

张耒《杂志》：“黄俗褊迫俭陋而机巧，语音轻清类荆楚，
而重浊类江左。”王黄州诗：“刺史好诗兼好酒，山民名
醉，又名吟。”黄州呼醉为沮，呼吟为垠，不知呼醉吟竟
是何名也。

《续明道杂志》：“黄州盖楚东北之鄙，与蕲、鄂、江、沔、光寿
一大薮泽也。其地多陂泽丘阜，而无高山江流其中，
故其民有鱼稻之利，而深山溪涧往往可灌溉，故农
惰。其田事不修。其商贾之所聚，而田稍平坦，辄为丛
落。数州皆大聚落也，而黄之陋特甚。名为州而无城
郭，西以江为固，其三隅略有垣壁，间为藩篱，因堆阜”
揽草蔓而已。城中民居才十二三，馀皆积水荒田，民
耕渔其中，方盛夏时，草蔓蒙密，绵亘衢路。其俗褊追
俭陋而机巧，语音轻清类荆楚，而重浊类江左。虽濒
江，而大风雨、大寒暑辄无鱼。其虫多蛇，号白花者治
风，本出蕲州，甚贵。其出黄州者，虽死两目有光，治疾
有验。土人能捕之，岁贡王府。黄人言此蛇不贪，蟠草
中，遇物自至者而食之，其治疾亦不尽如《本草》所载。
余尝病疥癣，尽食三蛇而无验。黄之东三驿，地名岐
亭，有山名拘罗，出蜈蚣，俗传其大者袤丈，土人捕得，
以烟熏干之。商贾贩入北方，土人有致富者。

余谪官时，自宛丘赴黄，自陈逾蔡，由蔡道光，乃至，自
蔡之新息。东门渡淮后，遂入光境，皆大山峻岭，险处
更不通焉。徒步而登，其著者曰《驴笑》《门限》、“春风”“鲍家”，
皆岭名也。自入光境，无面食，市所售饼饵，色如土沙，
碜不可咀。入黄境，先道麻城县境，夹道皆松甚茂，稍
稍摧败，不相属矣。云：麻城令有张君者，课民植之，后
宰不能继，故松稍衰。而余在黄，闻令吕者以课民种
松获罪矣。黄州牌税最重，所谓牌者，皆大木版，每四
片为一副，盖一棺之用也。其贩皆自湖南，以连、辰、邵
等州，其山多大木，由中人售，板直甚贱。又多以缯帛、
鱼羊牛肉等相易，而至真州货之，获厚利，故虽重征，
商人不惮也。大者为樟板，所谓樟者，编竹为之，而周
以木，浮之簰，而每至江流急处，则先放樟，更自樟缀
索簰上，揽索而前，则簰行差安而无虞。小者为橹簰，
两隅摇橹如舟。凡簰皆中立一柱，贯出簰下，所以候
水深浅，谓之“将军柱”云。湖南远方北人守官者，代还，
多乘簰所至于官府求轻税，或冒乘客簰，即为主之，
亦一弊事。

绍圣戊寅岁，余在黄州，见上元，沽酒人头已簪麦穗，
土人言“当年不尔。”

黄州江南流在州西，其上流乃谓之上津，其下水谓
之下津。去治无百步，有山入江，石崖颇峻峙，土人言：
“此赤壁矶也。”按周瑜破曹公于赤壁，云“陈于江北。”而
黄州江东西流无江，北至汉阳，江西北流，复有赤壁
山，疑汉阳是瑜战处。南人谓山入水处为矶，而黄人
呼赤壁讹为赤鼻。

《墨庄漫录》：靖康初，韩子苍知黄州，颇访东坡遗迹，常
登赤壁而赋，所谓栖鹘之危巢者，不复存矣，悼怅作
诗而归，又何论斯举者犹及识东坡，因次韵献子苍
云：“儿时宗伯寄吴州，讽诵遗文至白头。二赋人间真
吐凤，五年江上不惊鸥。蟹常见水人犹恶，鹘有危栖
孰肯留。珍重使君寻往事，西风怅望古城楼。”然黄之
赤壁，土人云本赤鼻矶也。故东坡长短句“故垒西边
人道是，三国周郎赤壁”，则亦是传疑而云也。今岳阳
之下，嘉鱼之上，有乌林、赤壁。盖公瑾自武昌列舰，风
帆便顺，溯流而上，遇战于赤壁之间也。杜牧有《寄岳
州李使君》诗云：“乌林芳草远，赤壁健帆开。”则此真败
魏军之地也。

《黄冈县志》：黄国，颛顼之裔，嬴姓，子爵。《左传？桓公八年》，
楚子合诸侯于沈鹿，黄、随不会，使薳章让黄。而黄始
见于经，则黄与随邻。《僖公二年》，齐宋江黄盟于贯，则
黄又与江邻。至十二年，黄人恃诸侯之睦于齐也，不
共楚职，曰：“自郢及我九百里，焉能害我？”楚遂灭黄。杜
预注云：“黄国，弋阳县。”按弋阳县，今河南光州。杜佑《通

于光州注《春秋》为弦、黄、蒋三国地。《楚纪》亦谓黄州为
古黄国，且曰“至黄冈，观黄子故墟。”《怪坡赋略》黄子咏
《孟德》为未考。然杜预去古未远，当为有据。邾亦子爵。
祝融之后，有陆终者，生子六人，其五曰安，别为曹姓。
周武王克商，封其苗裔曹挟于邾，在今邹县。至楚宣
王伐邾，徙其君黄州新洲邾城，则其处也。

《楚志》云：“江汉间言赤壁者五：汉阳、汉川、黄州、嘉鱼、江
夏。”唐《元和志》云：“在蒲圻县西，与乌林峰对。”《图经》又云：
在嘉鱼西。盖初蒲圻地，今属嘉鱼也。按史，昭烈居樊
口，进兵逆操，遇于赤壁，当在樊口之上。又称赤壁初
战不利，引次江北。则赤壁当在江南。宋谢叠山云：“予
自江夏溯洞庭，舟过蒲圻，见石岩有‘赤壁’二字，因登”
岸阅赤壁，其北岸曰乌林，又曰乌巢，乃汉阳境也。大
冈上有周公瑾庙，至今土人耕地得弩，箭镞长尺馀，
或得断枪折戟。以今嘉鱼、赤壁合之，信为瑜破曹地
无疑。其他四处非是。黄州赤壁本名赤𡽶，齐安《拾遗
记》以三江下口为夏口，以武昌县华容镇为操走华
容道，其说乖谬。尝考文忠云：“黄州守所居之处，去数
百步为赤壁，或言即周瑜破曹公处，不知果是否？”又
云：“黄州稍西，山麓斗入江中，石室如舟。所谓赤壁者，
曹公败归华容。今赤壁西对岸，即华容镇，庶几是也。”
然岳州后有华容县，竟不知孰是。则文忠亦未尝的
指为破曹地。《水经》云：“江水左迳百人山南。”郦道元注：
“右迳赤壁山北。”《经》又云：“江水左迳赤𡽶山南。”赤𡽶之
非赤壁明矣。张耒《杂志》云：“南人谓山入水处为矶，而
黄人呼赤𡽶讹为赤壁。”
唐房千里《竹室记》称，环者所栖，率门竹以桔，其四角
植者为桯楣，橕者为榱栋。王元之《竹楼记》盖其馀意。
西人亦有版屋，诗各从其俗也。今江上多以竹代瓦，
并编壁，每延烧云。

东坡与李通叔云：“蒙寄示雪堂篆字，笔势茂美，足为
郊薮之光。”则雪堂匾，当属通叔笔。今仿印章成字，实
出前守。上海潘公伯明《妮古录》载其事，稍异，第不识
竟为何人刻篆耳。

子瞻谪黄，布衣芒屫，出入阡陌，多挟弹击江水。每旦
起，不招客语，必出访客，所与游亦不尽择，各随其人
高下，诙谐放荡，不复为畛域。有不能者，强之说鬼曰：
“姑妄言之。”数日必一汎舟江上，乘兴或入旁郡。尝与
客饮，夜归江面，际天风露浩然，乃作辞，所谓“夜阑风
静縠纹平，小舟从此逝，江海寄馀生”者，大歌数过而
散。翌日喧传子瞻挂冠江边，拏舟长啸去矣。郡守徐
君猷闻之，愳失罪人，急命驾往，则子瞻鼻鼾如雷。
苏公谪黄，始称东坡居士，盖亦慕白乐天而然。白刺
忠州，有东坡《种花》诸诗。苏在黄与白忠州相似，尝有
诗云：“出处依稀似乐天，敢将衰朽较前贤。”则东坡名
非偶，因地称也。苏又尝《柬王定国》云：“近于侧左得荒
地数十亩，买牛一具，躬耕其中，欲自号鏖糟陂里。”陶
靖节

东坡《和王巩》诗：“我来黄冈下，攲枕江流碧。江南武昌
山，向我如咫尺。春蔬黄土软，东笋苍崖折。此行我累
君”，乃反得安宅。它日谓赵晦之云：“谪居既久，安土忘
怀，一如本是黄州人，元不出仕而已。”

子瞻在黄州，尝书云：“东坡居士自今以往，早晚不过
一爵一肉。有尊客盛馔，则三之，可损不可增。有召我
者，预以此告之。自言有三养，曰‘安分以养福，宽胃以
养气，省费以养财’。”

东坡与客语，食次，取纸一幅书以示客云：“烂蒸同州
羊羔，灌以杏酪，食之以七不以箸。南都麦心面作槐
芽，温淘糁，以襄邑抹猪炊共成香粳，荐以蒸子鹅。”吴
兴庖人斫松江脍，既饱，以庐山康王谷帘泉烹曾坑
𩰚品，少焉，解衣仰卧，使人诵东坡先生《赤壁前后赋》，
亦足以一笑也。

东坡在黄州，邻郡送酒，合置一器为“雪堂羲尊。”又尝
以蜜为酿，作《蜜酒歌》：“珍珠为浆玉为醴，六月田夫汗
流泚。不知春瓮自生香，蜂为耕耘花作米。一日小沸
鱼吐沫，二日眩转清光活。三日开瓮香满城，快泻银
缾不须拨。百钱一斗浓无声，甘露微浊醍醐清。君不
见南园采花蜂似雨，天教酿酒醉先生。先生年来穷
到骨，问人吃米何曾得？世间万事真悠悠，蜜蜂大胜
监河侯。”《序》云：“西蜀道士杨世昌善作蜜酒，绝醇酽。”余
既得其方，作此歌遗之。戏与吴君来云：“近日黄州捕
私酒甚急，犯者门户立木以表之。临皋之东，有犯者，
独不立木，怪之，以问酒友，曰：‘为贤者讳，吾何尝为此？
但作蜜酒尔’。”

黄州人私造酒，俗谓之压茅柴。坡诗：“三年黄州城，饮
酒但饮湿。我如更拣择，一醉岂易得。几思压茅柴，禁
维日夜急。”韩子苍《茅柴酒》诗：“三年逐客卧江皋，自与
田工酿小糟。饮惯茅柴谙者梗，不知如蜜有香醪。”亦
谓差胜他酒尔。张耒《杂志》直称陈州酒可亚琼液。〈陈州
酒名〉而差薄。为谪官中一幸。岂陆待制所云“适有佳匹也。

黄州东南三十里为沙湖，亦曰螺师店。东坡将买田
其间，因往相田得疾。闻麻桥人庞安时善医，遂往求
疗。安时聋而颖悟，人以纸书字，辄了人深意。坡戏云：
“予以手为口，君以眼为耳。”

东坡序圣散子方云：“得之于眉山人巢君谷，谪居黄
州，比年时疫，合此药散之，所活不可胜数。”巢初约不
传人，指江水为盟，余窃隘之，乃以传蕲水庞君安时
《避暑录》云：“圣散子方，初不见于世，凡伤寒不问证候，
一以是二，治无不愈。子瞻奇之，为作序，比之孙思邈三
建散，虽安时不敢非也，乃附所著《伤寒论》中，天下”信
以为然，疾之毫厘不可差，无甚于伤寒，安有不问证
候而可用者？宣和后，此药甚行京师，杀人无数。巢谷
本狂侠好奇，从韩存宝出入兵间，不得志，客黄州，子
瞻与之游，以谷奇侠而取其方。天下以子瞻文章而
信其言，事本不相因而趋名者，又至于忘性命而试
其药，人之惑盖亦至是也。

舒王在锺山，有客自黄州来。公曰：“东坡近日有何妙
语？”客曰：“东坡宿于临皋亭，醉梦起，作《成都圣像藏记》
千馀言，点定才一两字，得一本留舟中，公道人取至，
时月出东南，林影在地。公展读风檐，喜见眉须，曰：‘子
瞻人中龙也，然有一字未稳。‘日胜日贫，不若曰‘日胜
日负耳’’’。”东坡闻之，抚手大笑，亦以为知言。

东坡书《梦祭勾芒文》云：“予在黄州，梦黑肥吏以一幅
纸请《祭春牛文》，予笑而从之云：‘三阳既至，庶草将兴，
爰出土牛，以戒农事。衣被丹青之好，本出泥涂成毁
须臾之间，谁为愠喜’。傍有一吏云：‘此两句会有愠者’。
参寥能具道，乃复录之。”

子瞻迁黄冈，时曾子固居忧临川死焉。京师盛传子
瞻同日仙去，如李长吉故事。神庙以问左丞蒲宗孟，
叹息久之，故后量移汝州，谢表有云：“疾病连年，人皆
相传其已死，饥寒并日，臣亦自厌其馀生。”《避暑录》云：
“子瞻在黄，病赤眼，逾月不出，过客遂传以为死矣。有
语范景仁于许昌者，景仁绝不寘疑，即举袂大恸，遣”
人赒其家子弟，徐言：“此传闻，未审，当先书问安否，得
实，恤之未晚。”乃走仆以往。子瞻发书大笑，东答云：“平
生所得毁誉，殆皆此类也。”

东坡至黄州，邀一隐士相见，旦视传舍，不言而去。东
坡曰：“岂非以身世为传舍相戒乎？”赠以诗，末云：“士廉
岂识桃椎妙，妄意称量未必然。”此盖用《朱桃椎》故事
也。高士廉备礼请见，与之语，不答，瞪目而去。士廉再
拜曰：“祭酒其使我以无事治蜀耶？”乃简条目，州遂大
治。

子瞻与陈慥季常游，季常自谓饱禅学，而妻柳氏颇
悍妒，季常畏之，每设客，有声，妓以杖击壁大呼，客至
为散去。子瞻因作诗戏云：“龙丘居士亦可怜，谈空说
有夜不眠。忽闻河东狮子吼，拄杖落手心茫然。”
子瞻在黄州，参寥子自钱塘访之，子瞻令官妓马娉
娉乞诗于参寥子，参寥口占云：“多谢尊前窈窕娘，好
将幽梦恼襄王。禅心已作粘泥絮，不逐春风上下狂。”
子瞻喜曰：“尝见柳絮落泥中，谓可入诗料，不意此老
收得。”

《禅喜集》载：佛印来访，宴雪堂，妓月素适从外来，坡戏
作一令：要“不唤自来”，下用两句诗。坡曰：“酒既清，殽又
馨，不唤自来是青蝇。”诗云：“不识人嫌生处恶，撞来筵
上敢营营。”佛印曰：“夜向晚，睡思浓，不唤自来是蚊虫。”
诗云：“吃人嘴脸生来惯，枵腹贪图一饮充。”月素乃还
令曰：“绮筵张，日将暮，不唤自来是月素。”诗云：“红裙一
醉又何妨，未饮便论文与字。”坡大喜，为饮尽欢。
东坡在雪堂，一日读《阿房宫赋》，且读且叹赏，夜分不
寐。给事者二老兵，皆陕人，甚苦之。一人操西音曰：“知
他有甚好处？”一人曰：“也有两句好。”其人大怒曰：“你理
会得甚么？”对曰：“我爱他道，天下人不敢言而敢怒。”坡
闻之笑曰：“不意斯人有此鉴识。”

子瞻偶至汪氏野人居，有神降于室，自称天人。李全，
字德通，善篆字，用笔奇妙，而字不可识，云天篆也。与
言有所会，用韵作诗，复为作《天篆记》。又集中载《何氏
神琴歌》云：“七弦品弄仙人有，留待世人轻插手。一声
欲断万里云，山林鬼魅东西走。况有离人不忍听，才
到商音泪渐倾。雁柱何须夸郑声，古风自是天地清。”
伯牙死后无人知，君侯手下分巧奇。月明来伴青松
阴，露齿笑谈风生衣。山神不考隐踪迹，笑向山阴惧
伤击。一曲未终风入松，玉鹤惊飞来住侧。劝君休尽
指下功，引起相思泪万滴。

黄庭坚有《谢何十三送蟹》绝句三首。何十三名觊，邑
人。又东坡亦有书赠何圣可曰：“岁云暮矣，风雨凄然，
纸窗竹室，灯火青荧，辄于此间得少佳趣。今分一半，
寄与黄冈何圣可，若欲同享，须择佳客。”不审圣可又
何人也。

山谷曰：东坡在黄州所作《卜算子》，词意高妙，非吃烟
火食人语。吴曾亦曰，东坡谪黄州，《卜算子》属意王氏女也。读者不解。张文潜继贬黄州，访潘邠老，得其详，
尝题诗志其事。临江王说独谓此词东坡在惠州白
鹤观为温都监女感赋，其说得之。

嘉定辛卯，金人围黄州，守何大节召僚佐曰：“诸君亲
老，且非守土，臣可无死。”各以差檄使为去计，自誓不
屈。城陷，没于江。时蕲守李诚之亦以城陷自杀，朝廷
为立庙。而《宁宗纪》乃书大节弃城遁。刘潜夫诗云：“淮
堧便合营双庙，太学今方出二儒。”又云：“世俗今犹疑
许远，君王元未识真卿。”盖为大节白冤。

明太祖燕处武楼，詹同在左右，偶理竹事。帝曰：“竹之
类亦多乎？”同对曰：“晋戴凯之谱五十馀种，或根如槃
轮，或节若棘针，或细则胜箭，或钜可为舟，未可缕举，
大概其色皆青，其体皆圆也。唯吴越山中有方竹，最
为佹异，四棱直上，若有廉隅不可犯之色。士大夫爱
之，往往求而为筇。既退，获一枝以献，帝摩挲观之，为”
《亲草方竹记》一通。

郭郡守凤仪邀唐比部枢游赤壁，郭问：天下两府，峙
立武昌汉阳，一府一县，峙立黄州，武昌何谓？唐云：“天
下守法，有据依据，无据依援。”按晋《陶侃传》：“议者以武
昌北岸有邾城，宜分兵镇之。侃言：‘我所以设险御寇，
正以长江耳。邾城隔在江北，内无所倚，外接群蛮，必
引寇盗。且吴时此城乃三万兵守，今纵有兵守之，亦’”
无益于江南。后庾亮以毛宝戍之，果败。皆服侃识。或
云：邾城，东晋时密迩群蛮，所以不可置戍。与今不同。
宋李勉建言：“荆襄残破，淮西正当南北之交，齐安与
武昌对，欲保江南，先守江北，正谓声势可应援耳。”
《蕲水县志》：柯楚山邑廪膳生，貌短陋，年三十三，忽暴
死，逾日而甦，语人曰：“山见冥司。冥司检”籍责鬼卒曰：
“应拘陈太和，何执此人也？”鬼卒曰：“此由社司之误。”随
唤社司问之，对曰：“某家世读书，不信幽冥，特令至此
一见阴司耳。”冥主怒曰：“是何衙门，而为戏耶？”责而褫
之。徐检籍曰：“此人十四入学，二十三补廪，三十六恩
贡，官至处州府丽水县主簿。子五、女二，寿九十三。比
甦犹记冥司榜一对云：‘天道地道人道道道无穷，胎
生卵生湿生，生生不已’。”后三十六，果应嘉靖恩贡，授
江西饶州府通判。山喜出望外，与同辈竟夜欢饮，偷
乘其醉，盗其衣服及冠而去。次早谒部，不得衣假衣
以往，宽长过半，兼以性急，立病火眼。主选大堂，陆公
嫌其陋，曰：“若堪任别驾乎？”因改授主簿，果得丽水。子
女寿俱一一不爽。载《柯氏族谱》及《异纪耳谈》中。又传
公春夏秋冬四诗。春云：“柳浪青如麦浪，梨花白似杨
花，不煖不寒天气，半幽半隐人家。”夏云：“夹岸两行杨
柳，平湖十里荷花。香满长亭驿路，绿阴深处人家。”秋
云：“山后山前红叶，溪南溪北黄华。满目萧条景色，枫
林修竹人家。”冬云：“云冻欲雪未雪，庭梅将花未花流
水断桥山寺，竹篱茅舍人家。”读公此词，公固胸中活
活泼泼者，而不能逃前定之数，不亦异哉！

《蕲州志》：蕲春以水隈多蕲菜，因以为名。蕲，香草也，叶
如蘼芜，即今之芹菜也。《尔雅翼》云：“蕲蛇嗜此。”体作芹
香。嘉靖二十四年，岁歉艰食，民多采此充腹。

宋理宗景定二年，安抚使王益避乱，率民保鸿宿洲，
筑城于今治麟山之阳，掘地得墓碣云：“本是千年地，
暂借五百年。王益来至此，移我过西边。”按王益为知
州，称安抚，误。旧传为郭景纯所留，自晋迄宋末，不止
五百年，又传为荆藩建邸时所获，皆误。

蕲州今治，形家言地如簰形，故用三铁镇之：一为州
治内戒石前三铁缸；一为铁佛寺铁佛，一为南门外
铁牯牛铁缸。癸未城破后，为江南人击碎盗去。铁佛
今尚存。至铁牯牛，相传在城南壕边土内，有人浴壕
中，偶伤牛角，城中遂犯火灾。

蕲州朝山在江南曰“执笏”，荆府及州治学宫皆向之。
有一小峰高出山右肩，或嫌其攲突，遣石工往凿，平
及其巅实。另有石山立大山之前，高数十丈，如执笏
朝见状，正为藩王之应，但稍偏高出耳。实天所生成，
不可人力去也。

江南有父子二山，蕲州治。向之远望如一山，形类唐
帽，因名“唐帽山。”主蕲文风之应，若起云则必雨，抑山
之著灵者也。

蕲州江中浮玉矶，初建阁时巳竖造矣。新安吴公善
《堪舆》，嫌其取材卑矮，怒甚，欲责木工。众为请宽，吴公
曰：“再高二尺，蕲宜发元，如今制，虽科第不绝，但止可
发魁耳。”果如公言。

蕲南城外三里许江滨，旧有关帝祠神像甚有生气，
颇著灵应，城中人事之甚谨。癸未贼后，祠为土人所
坏，神遂露处。韩参戎为建祠于荆邸沉香楼之废址，
拟移神卜之，不许，强移之。神初像面浅赤，丰颊，有拙
工为之改削，其人立死神前。

明万历己未间，土人于江中之散花洲得小钟一口，
击之无声，以献之兵宪王公，回溪亦不能识。时大宗
伯李公本宁适过蕲，王公质之，李公曰：“此三国时周
公瑾破曹兵，军中会食之钟也，共十有二。以重物击之，无声，以芦茎轻击之，其声始发。”验之果然。

三公土主，不详缘起。庙在蕲城内，明洪武三年，知府
徐麟建。祠中神主题云“本郡土主。”中神主题“提刑按
察司何公”，左云“安抚使吴公”，右云“安抚使张公。”盖古
之有惠泽及民者，而民德之，故立祠祀。乡人传为土
地之神，非也。

白马神，不详由来。庙在蕲。《旧志》云：庙在州城中大街，
石碑见存。按蕲有白马渡，父老言大贾乘白马至此，
为人谋死，遂为神。天下名白马祠颇多，各有说。《南楚
新闻》云：“唐懿宗咸通中，有姓朱者，家于巫峡，每岁贾
于荆益瞿塘之壖，而于白马神祠祷焉。忽闻神语：‘愧
子相知，吾将去兹境为湖南城隍神。天下将乱，昨见
天符上有双日’。”是岁懿宗果升遐，僖宗以晋王即位。
《一统志》又以黄州白马庙为蜀将张飞，未知孰是。
黑神，水神也。俗每于五月五日竞渡，龙舟迎神，舟上
云是屈原之子，因父投汨罗江死，其子行烈日中，号
于江滨，发赤面黑，没为木神。至今龙舟竞渡毕，投角
黍于江心，舟人鸣鼓喝歌，口称寻爷郎。至暮而罢，迎
入三闾祠中，里人轮次为首，祀于家。虽俗近俚，抑不
忘忠孝之遗也。又芭芽山黑神总管，荣禄大夫，巫祝
往往称之，亦莫知其由。考总管乃元时官名，庙额刻
“总管府”，因元总管吉星战死，李黼为葬之凤凰山，土
人因为立庙，基甚隘，今尚存。后人祀黑神于庙中，遂
并称黑神总管，实莫辨其为何人也。又水神有金甲、
斩龙、杨四将军，张七、张八相公，聂三、聂四、聂九官人。
巫祝家例，口陈神号，其详俱莫可考。

七郎神蕲有二庙，一在道署后，一在赤东湖弹子山。
其神莫考其详，州人祀之甚谨。湖滨人每秋祀以羊
豕则鱼多，否则鱼少。又牙侩，每于朔望后一日祭之，
云祭则财利兴旺，或传是泰山第七子。明隆、万间，闻
有娶妇之事，妇人入其庙，往往为其凭。有侮之者，则
抛砖掷瓦，故里俗甚敬畏，不敢亵。又神每降，持捧对
舞，自唱“麻城张七郎。”按《一统志》：宋时麻城人张行七，
毁沿江诸庙系狱。适有火灾，张行七救之，立止。至城
北五脑山，人马俱化。邑人建名张相公庙。今巫祝家
亦称麻城土主张七相公，或即此也。

蕲州有鬼鸟，宋王禹偁自黄徙蕲，闻此鸟，询其名，或
答曰：“此名蕲州鬼。”禹偁大恶之，未几果卒。苏子瞻作
《禽言》诗曰：“使君向蕲州，更唱蕲州鬼。我不识使君，宁
知使君死。人生作鬼会不免，使君已老知何晚。”今按：
蕲原无此鸟，或谓即枭鸟，俗名扛丧，闻其声即恶，为
不祥。然此鸟处处有之，春夏间卵哺时多夜鸣，何独
指为“蕲有也？”

蕲州白花蛇，龙头有角，褰鼻四牙，尾有佛甲，脊有方
胜花文，死目不陷，不食生虫，惟食楠藤子。楠藤可治
风，故蕲蛇亦可治风。相传州北龙峰山旧有沉香树，
楠藤附之，蛇多产于此。后树为人所盗伐，蛇遂渡江，
移于兴国。其实往来产聚之地不常，惟楠藤盛处即
有也。或曰：“蛇产处处有之，而蕲产独灵者，以其地所”
应，正在翼火之分星耳。或又曰：“蕲产龟蛇并著。”按龟
蛇合为元武之精，降生真武，曾修炼于蕲之横冈山，
后移武当，其精灵所遗，尚在此地，故龟蛇至今并产
于蕲。

蕲俗近文雅，善歌者多习吴中雅调，虽布衣之士，咸
能以绝技擅名，如“黄绮云”之善谜，冯道衡之善奕，虽
曰小技，王公大人亦乐与游，至今犹述为里中美谈
也。

《府志》：“张道陵寓蕲之玉台山，凿井炼丹，神光烛天，丹
已成者三，有鸡子食其一，遂化为凤，飞去城东山巅，
居人异之，号山为凤栖。已而挈其二丹居兰溪南大
江浒。顷之丹成。一日市人见一庞眉道士，状若仙，与
道陵密语。道士去，道陵归谓弟子曰：‘吾去，子母呼我。
有顷升化，弟子隐隐见白云辐辏，道陵竟不敢呼，市’”
人因指其地作“仙灵观。”

《蕲水县志》列女王桃与娣王悦，汉末时人，年逾笄，皆
未字。有膂力，精诸家武艺。值兵乱，聚芦塘保乡里，每
相谓曰：“天下有英雄男子而材技胜我者，则相托维。”
时敌匹者绝少，适有河东关公长子索，英伟健捷，桃
姊娣俱与较，俱不胜，遂俱归之。先是邑中有鲍氏女，
材行与桃似而悍，鸷差胜，亦归索，三人皆弃家去。关
索，即今土人之所谓《花关索》。“鲍氏”，即今所谓《鲍氏三
娘》者也。“芦塘”，即今之柴家凸也。

罗致福，晋武帝时入阳明山洞，一日遇道者携药篮，
白蟾语合留居之。经九岁，忽夜半，指视赤虹亘天之祥，谓曰：“子玉皇仙侍，误翻瓶水化为霖，浸陷多郡，故
谪居尘世。今限满当复直，命予度汝。”随引去。逾月，福
于檐下洗手腥，乃曰：“病龙也，可疗。”明晨一秀士以疢
首来谒，福曰：“何不见真身，其俟吾郊北角，毋悸吾民。”
寻之北郊，龙果先期伏坎中，即仗剑劈脑，取白蜈蚣
一，杀之，授以丹丸，龙徐徐腾去。后名其地为乾龙池。
晋元康中，惠帝病尪几绝，遍索名医。福被召，投之剂，
病即愈。赐金帛官爵，不受敕号。真人礼送至泰源观，
修炼于此。故观旁有炼丹池。一日，濯足北邙之陂，升
高阜，四顾徘徊，观者骈集。福冉冉谢曰：“泰源沟壑若
成河，河流北岸吾重过，白日冲举。”后名其地为“飞升
台。”

乡傩神，旧云高阳氏第三子，殁而为神，蕲事傩，甲于
他方，有七十二家。俗云：天宝时，兄弟三人尚游侠，醉
卧天津桥，元宗微行见之，戏令从侍粉墨其面，觉而
相视大笑，遂死。见梦于帝曰：“臣兄弟蒙帝赐粉墨，魂
魄不归，无所凭依，乞臣何职？”帝曰：“令汝为傩，每至春
阳，巡行花柳，可乎？”因令县邑塑三人状，赐太尉。自是
帝屡梦挟三人游，故今傩像左右三太尉中为唐明
皇帝也。下神唱祝，歌词鄙俚，自宋元而然。时蕲有乡
傩庙，在州南二里。又有庙名郎家坂，在州南一里
耳。谈卢守黄，诞日假寐，梦出黄州一字门织染桥东。
越数家，有妪馔己，中有糍糕，厌饫而返。及觉，唇吻犹
香，密令掾侦之，见老妪设俎奠其亡夫。糍糕其生所
嗜也。亡三十二年，公齿与诞日皆同。掾还报，召妪赠
金，仍为经纪其家。

《府志》：“桃黄庵在岐亭镇。”《东坡记》：“有王翊者，尝梦于水
边见一人为人所殴，几死，翊救之。明日偶至水边，见
一鹿为猎人所得，翊以数十贯赎之，鹿随翊，起居未
尝一步舍翊。翊所居后有茂林，一日，村妇在林中见
一桃过熟而绝大，独在树杪取食之。翊适见大惊，剖
其弃核，得雄黄一块，吞之甚甘，自是断荤肉，自号桃
黄山人。”

黄州西北百馀里，有欧院，院僧蓄一古编钟，云得之
耕者，发地获四钟，锄破其二，一为铸铜者取去，独其
一声空灵，饶古意。见《子瞻集》。又元丰四年正月，子瞻
自岐亭汎舟还古黄州，获一镜，周尺有二寸，铜色如
漆，背铭云：“汉有善铜，出白阳，取为镜，清如明月，左龙
右虎。”视之，字如菽大，杂篆隶，甚精妙。尝以示苏子容，
子容以博洽名世，曰：“此禹鼎象物之遗法。”白阳，疑南
阳白水之阳，汉人始通用。镜微凸，照人微小，道家聚
形镜也。

丐者赵生，敝衣蓬发，未尝洗沐，好饮酒，醉辄殴骂市
人，人皆谓之狂。然与人遇，即未相识，皆能道其宿疾
及平生善否，故或指为有道。元丰中，苏子由谪官于
筠，生忽来见，语苏以养生养性之说，苏异其言。生言
“生于周甲寅，今百二十七岁。家本代州，名吉。自脐以
上，骨如龟壳，自心以下，骨如刀。两骨植其间，不合如”
指。久之，从苏求书，往黄州谒东坡，遂留半岁。坡北归，
从行至兴国军，知军杨元素留之。生畜一骏骡，为所
踶死，杨具棺葬诸野。元祐初，二苏皆召还京师，蜀僧
法震来言，“云安酒家逢一丐者，曰：‘吾姓赵，顷在黄州
识苏学士，为我致声’。”问其状，良是。时兴国守朱彦博
之子在坐，归语其父，发瘗视之，唯一杖及两胫骨耳。
乌沙者，紫云山之古龙王也。天王寺僧道悟重新老
寺之际，有老人拜于前曰：“吾乌沙潭龙王也，上天有
罚当死，乞道力救之。”悟曰：“汝能易形乎？”曰：“能。”须臾化
一小虫，伏悟襟带间。是夕雷雨大作，竟不能害。次日，
老人拜曰：“非大力，几血腥此山矣。愿助寺功，请欲水
取之井中，欲米取之”石中。如其言。寺成，水米遂不复
出。至今有出水井、出米石、运米石船，皆其遗迹。
柳氏，阳逻堡人。及筓，不肯适人。延年九十，欲尸解，誓
建泰岳祠于江岸之武矶头。人以无木难之，柳氏曰：
“无虑也。”会大贾舳舻塞江，柳以一丝系舟，舟遂不行。
贾愬之有司，有司觇之，舟如胶漆。贾知其异，愿输木
为建祠二：一祠泰岳，一塑柳像于中。事闻，敕封柳夫
人，子孙世世祀之。商人祭为水神，亦为痘神。今东岳
祠后有绩麻墩，相传夫人悟道处。

《蕲州志》：“旧传贞观中，有胜地神人鲁原居之，为张祖
师所夺，神推石击师，手迹犹存。今俗祀鲁王庙，即此
也。”

《广济县志》：元揭曼硕未达时，多游湖湘间。一日泊舟
江涘，夜二鼓，揽衣露坐，仰视明月如昼，忽中流一櫂，
渐近舟侧，中有素妆女子，敛衽而起，容仪甚清雅。问
之，答曰：“妾商妇也。良人久不归，闻君远来，故相近耳。”
因与谈论，皆世外恍惚事，深异之。迨晓别谓曰：“君大
富贵人也，宜自重。”因留诗曰：“盘塘江上是吾家，郎若
闲时来吃茶。黄土筑墙茅盖屋，庭前一树紫荆花。”明
日，舟阻风，上岸沽酒，问其地，即盘塘镇。行数步，见一
水仙祠，墙垣皆黄土，中庭紫荆芬然。及登殿，所设像
与夜中女子无异。曼硕后官翰林侍读学士正德间，里巫甯均在飞霜崖见一鼠盘旋道上，忽入
地穴，其下得铜章一钮，上篆扶蛮王印，用署符咒，能
呼风雷，役神鬼。后柄损，遂不验。

程节妇，蕲水山后人，年十九而寡，寿八十馀。会正月
元旦，族子侄辈往拜，遥见其门左右悬金书大字二
行，曰：“节气横山岳，清光湛玉壶。”众骇异之，及到门，忽
不见，土人至今能言其事。

赵报子，万历间人。相传邑北郭门外旧有小丘为骸
骨墩。一日，刘烂醉归，时巳暮，卧土丘上，恍惚有人揖
至一舍，两班文武，严肃有体，与刘叙宾主礼，各通姓
字。已而置酒酬酢尽欢，复联诗唱和，达旦而醒，仿佛
犹记姓名诗句。检籍按之，皆故徐寿辉官将也。
《罗田县志》多云：镇乡民江尔升门首塘内有一巨石，
历百馀年，至己亥年忽沿塘而走，人争止之不得，经
十日仍还故地。